ಭಾರತದಲ್ಲಿ ‘’ ತುಂಬಾ ದುರ್ಬಲ! ಇಲ್ಲಿವೆ ಸಾಮಾನ್ಯ ಪಾಸ್‌ವರ್ಡ್‌ಗಳ ಪಟ್ಟಿ ಬೆಂಗಳೂರು: ಭಾರತದಲ್ಲಿ ‘’ ಎಂಬ ಗುಪ್ತಪದ (ಪಾಸ್‌ವರ್ಡ್‌) ಅನ್ನು ಅತ್ಯಂತ ಸಾಮಾನ್ಯ ಎಂಬಂತೆ ಬಳಸಲಾಗುತ್ತಿದೆ. ಈ ಪಾಸ್‌ವರ್ಡ್‌ಗಳಿಂದ ಸೆಟ್‌ ಮಾಡಲಾದ ತಾಣಗಳನ್ನು ಹ್ಯಾಕರ್‌ಗಳು ಸೆಕೆಂಡ್‌ಗಿಂತಲೂ ಕಡಿಮೆ ಅವಧಿಯಲ್ಲಿ ಭೇದಿಸುತ್ತಿದ್ದಾರೆ ಎಂದು ಗೊತ್ತಾಗಿದೆ. ಪಾಸ್‌ವರ್ಡ್ ನಿರ್ವಾಹಕ ಸಂಸ್ಥೆ ‘ನಾರ್ಡ್‌ಪಾಸ್’ ಪಾಸ್‌ವರ್ಡ್‌ಗಳ ಮೇಲಿನ ತನ್ನ ಈ ವರ್ಷದ ಅಧ್ಯಯನವನ್ನು ಬಿಡುಗಡೆ ಮಾಡಿದೆ. ಅದರ ಪ್ರಕಾರ ‘’ ಅತ್ಯಂತ ದುರ್ಬಲ ಎನಿಸಿಕೊಂಡಿದೆ. ಅದರ ನಂತರ ‘12345’, ‘123456’, ‘1234567’, ‘12345678’, ‘123456789’, ‘1234567890’, ‘india123’, ‘’ ಮತ್ತು ‘abc123’ ಎಂಬ ಪಾಸ್‌ವರ್ಡ್‌ಗಳು ಸಾರ್ವತ್ರಿಕವಾಗಿ ಬಳಕೆಯಾಗುತ್ತಿವೆ. ‘’, ‘’, ‘’, ‘’ ಮತ್ತು ‘’ ಎಂಬ ಪಾಸ್‌ವರ್ಡ್‌ಗಳೂ ಸಾಮನ್ಯವಾಗಿ ಸೆಟ್ ಆಗುತ್ತಿವೆ ಎಂದು ‘ನಾರ್ಡ್‌ಪಾಸ್‌’ ಹೇಳಿದೆ. ಸೈಬರ್‌ ಭದ್ರತೆಗೆ ಸಂಬಂಧಿಸಿದ ಘಟನೆಗಳ ಮೇಲೆ ಅಧ್ಯಯನ ನಡೆಸುವ ಸ್ವತಂತ್ರ ಸಂಶೋಧನಾ ತಜ್ಞರ ಸಹಯೋಗದೊಂದಿಗೆ ‘ನಾರ್ಡ್‌ಪಾಸ್’ ಈ ಪಟ್ಟಿ ಸಿದ್ಧಪಡಿಸಿದೆ. ಇದಕ್ಕಾಗಿ 4 ಟಿ.ಬಿ ದತ್ತಾಂಶಗಳನ್ನು ತಜ್ಞರು ಅಧ್ಯಯನ ಮಾಡಿದ್ದಾರೆ ಎಂದು ನಾರ್ಡ್‌ಪಾಸ್‌ ಹೇಳಿದೆ. 50 ದೇಶಗಳ ಡೇಟಾವನ್ನು ಸಂಶೋಧಕರು ವಿವಿಧ ಭಾಗಗಳಾಗಿ ವರ್ಗೀಕರಿಸಿದ್ದಾರೆ. ಇದು ದೇಶ, ಲಿಂಗ ಆಧಾರದಲ್ಲಿ ಅಧ್ಯಯನ ನಡೆಸಲು ಅವಕಾಶ ಮಾಡಿಕೊಟ್ಟಿತು ಎಂದು ಸಂಸ್ಥೆ ಹೇಳಿದೆ. ಪ್ರಜಾವಾಣಿ ಆ್ಯಪ್ ಇಲ್ಲಿದೆ: ಆಂಡ್ರಾಯ್ಡ್ | ಐಒಎಸ್ | ವಾಟ್ಸ್ಆ್ಯಪ್, ಎಕ್ಸ್, ಫೇಸ್‌ಬುಕ್ ಮತ್ತು ಇನ್‌ಸ್ಟಾಗ್ರಾಂನಲ್ಲಿ ಪ್ರಜಾವಾಣಿ ಫಾಲೋ ಮಾಡಿ.